דנה בר-און אושפזה במיון: "מבחינתי הגיעו מים עד נפש"
בית / כל הכתבות / בארץ / דנה בר-און אושפזה במיון: "מבחינתי הגיעו מים עד נפש"
30 באפריל 2015	ממשיך להתדרדר מצבה הרפואי של דנה בר-און לאחר שמשרד הבריאות מסרב להשיב את מינון הקנאביס הרפואי אותו היא נהגה לקבל – אמש היא פונתה לבית החולים הדסה עין כרם בירושלים במצב של מצוקת נשימה.
לאחר שמשרד הבריאות החליט להפחית את מינון הקנאביס של דנה בראון, אשר סובלת מניוון שרירים חמור, היא החליטה לעלות לירושלים בכדי להקים אוהל מחאה מול מעון ראש הממשלה. מאז חלפו כבר חודשיים, ולמרות החשיפה התקשורתית הרחבה לה זכה הסיפור, נראה שאת משרד הבריאות דנה כלל לא מעניינת.
אתמול בלילה, בדיוק כפי שהתריעה דנה בעצמה מספר פעמים בעבר, חלה התדרדרות במצבה – והיא פונתה באמבולנס לבית החולים הדסה עין כרם. שם, כשהיא כבר מתקשה להתנייד ללא כיסא הגלגלים, דנה סיפרה לנו אודות הסיוט המתמשך שלה: "הורדתי בשבעה פלוס שבועות האלה 7 קילו מהמשקל שלי, כיוון שאני לא יכולה לאכול כמעט מוצק. יש לי שריר בליעה מנוון… אני סובלת הרבה יותר מהתקפי רעידות, שרירים תפוסים."
"מבחינתי הגיעו מים עד נפש… מדובר כאן ברשלנות פושעת. אם חשדתם בי במשהו – בואו קחו אותי ותחקרו אותי. אבל בינתיים גזרו את דיני ונותנים לי להתנוון ברחוב מבלי שנעשה לי משפט צדק. אז השלב הבא הוא בג"ץ, ושם ייחשף מי הפושע האמיתי."
יעל גרמן: "אין אפילו חולה אחד שצריך קנאביס ולא מקבל"